
RADVILIŠKIO RAJONO SAVIVALDYBĖS TARYBA

SPRENDIMAS
DĖL VALSTYBINĖS ŽEMĖS NUOMOS MOKESČIO 

2025 m.                             Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktu, atsižvelgdama į Radviliškio rajono gyventojų prašymų dėl žemės mokesčio, žemės nuomos mokesčio ir nekilnojamojo turto mokesčio nagrinėjimo darbo grupės, sudarytos Radviliškio rajono savivaldybės mero 2024 m. spalio 8 d. potvarkiu Nr. M-549 (2.5) „Dėl Radviliškio rajono savivaldybės mero 2023 m. spalio 13 d. potvarkio Nr. M-424 (2.5) „Dėl nekilnojamojo turto, žemės ir valstybinės žemės nuomos mokesčio prašymų nagrinėjimo darbo grupės sudarymo pakeitimo“, 2025 m. spalio 13 d.  posėdžio protokolą Nr. 2 ir (duomenys neskelbiami) 2025 m. rugsėjo 30 d. prašymą, Radviliškio rajono savivaldybės taryba nusprendžia: 
.	Tenkinti (duomenys neskelbiami) 2025 m. rugsėjo 30 d. prašymą ir atleisti nuo 2025 metų valstybinės žemės nuomos mokesčio.
. Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                       













RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL VALSTYBINĖS ŽEMĖS NUOMOS MOKESČIO“
AIŠKINAMASIS RAŠTAS

2025 m. spalio 14 d.
Radviliškis 

.	Projekto rengimą paskatinusios priežastys, parengto projekto tikslai ir uždaviniai.
Sprendimo projektas parengtas gavus 2025 m. rugsėjo 30 d. (duomenys neskelbiami) prašymą. Sprendimo projektu siūloma tenkinti (duomenys neskelbiami) 2025 m. rugsėjo 30 d. prašymą ir atleisti nuo 2025 metų valstybinės žemės nuomos mokesčio. Žemės nuomos mokestis už 2025 metus yra 467,33 Eur.
.	Projekto iniciatoriai (institucija, asmenys ar piliečių atstovai) ir rengėjai.
Iniciatorius – Radviliškio rajono savivaldybės administracija. Sprendimo projektą parengė Finansų skyriaus vyriausioji specialistė Snieguolė Utkienė, tel. (0 422) 69 048.
.	Kaip šiuo metu yra reguliuojami projekte aptarti teisiniai santykiai.
Dabartinis sprendimo projekte aptariamų klausimų reguliavimas apibrėžtas Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktu. Minėti teisės aktai numato, kad savivaldybių tarybos savo biudžeto sąskaita turi teisę mažinti žemės mokestį arba visai nuo jo atleisti. 
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Nesiūloma.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Į Radviliškio rajono savivaldybės biudžetą bus surinkta 467,33 Eur. mažiau pajamų. 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Nėra.
.	Sprendimo projektui įgyvendinti reikalingos lėšos, finansavimo šaltiniai.
Priėmus sprendimą Radviliškio rajono savivaldybės administracija papildomų išlaidų nepatirs.
.	Sprendimo projekto rengimo metu gauti specialistų vertinimai ir išvados.
Žemės nuomos mokesčio ir nekilnojamojo turto mokesčio nagrinėjimo darbo grupės, sudarytos Radviliškio rajono savivaldybės mero 2024 m. spalio 8 d. potvarkiu Nr. M-549 (2.5) „Dėl Radviliškio rajono savivaldybės mero 2023 m. spalio 13 d. potvarkio Nr. M-424 (2.5) „Dėl nekilnojamojo turto, žemės ir valstybinės žemės nuomos mokesčio prašymų nagrinėjimo darbo grupės sudarymo pakeitimo“, 2025 m. spalio 13 d. posėdžio protokolas Nr. 2. Darbo grupė siūlo tenkinti prašymą. Kitų sprendimo projekto rengimo metu specialistų vertinimų ir išvadų negauta.
.	Numatomo teisinio reguliavimo poveikio vertinimo rezultatai.
Nevertinamas.
.	Sprendimo projekto antikorupcinis vertinimas.
Vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai.
Radviliškio rajono savivaldybės administracija gavo (duomenys neskelbiami) prašymą, kuriame pareiškėjas prašo sumažinti ar atleisti nuo 2025 metų valstybinės žemės nuomos mokesčio už žemės sklypus, esančius, Radviliškio seniūnijoje. Prašymo motyvus jis įvardija šiuos: šių metų rugpjūčio 18 d. ūkyje kilęs gaisras sunaikino visą ūkio bazę, įskaitant grūdų saugyklą su 30 t. kviečių, du grūdų bokštus, grūdų valomąją, žemės ūkio padargus, priekabą, atsargines technikos dalis bei apie 3 t. kuro, 5 tonas trąšų, kurios buvo skirtos rudens sėjai. Visiškai sudegė ūkio pastato stogas ir dėl stipraus gaisro bei perkaitimo, pastatas neremontuojamas. Nuostoliai siekia apie 200 tūkst. Eur.
Atkreiptinas dėmesys ir į pateiktą Radviliškio rajono priešgaisrinės gelbėjimo tarnybos pažymą, kur teigiama, kad „...gaisro metu sudegė stogas, įvairūs namų ūkio daiktai, prietaisai, technika, įranga, apie 30 tonų grūdų“ ir kt. Taigi, kuomet ūkininko pagrindinė veikla yra žemdirbystė, o sunaikinta net 30 tonų kviečių, kelios tonos kuro, pastato konstrukcijos bei padargai, įskaitant ir atsargines dalis, atstatyti ir ar sutvarkyti ūkį, reikalingi nemaži finansiniai resursai. Šis įvykis ženkliai sumažino ir ateityje mažins ūkio veiklos apimtis, plėtrą bei rentabilumą.  
Pagal Radviliškio rajono savivaldybės tarybos 2024 m. balandžio 11 d. sprendimo Nr. T-311 „Dėl valstybinės žemės nuomos mokesčio tarifų ir lengvatų nustatymo“ 3 punktą, pareiškėjas neatitinka nustatytų kriterijų.
Atsižvelgdama į išdėstytus argumentus, kuomet dėl sukelto gaisro pareiškėjas patyrė didelius nuostolius, Darbo grupė daro išvadą, kad tenkinti (duomenys neskelbiami) prašymą pagrindas yra ir savivaldybės biudžeto sąskaita nuo valstybinės žemės nuomos mokesčio gali būti atleistas
Lietuvos Respublikos žemės mokesčio įstatymo 8 straipsnio 3 dalyje, nustatyta, kad Savivaldybių tarybos turi teisę savo biudžeto sąskaita sumažinti mokestį arba visai nuo jo atleisti, taigi atleidimas nuo žemės mokesčio yra Tarybos teisė, bet ne pareiga.      
.	Pridedami dokumentai.
. (Duomenys neskelbiami) 2025 m. rugsėjo 30 d. prašymas (1 lapas);
. (Duomenys neskelbiami) 2025 metų žemės nuomos deklaracija (1 lapas);
. Radviliškio priešgaisrinės gelbėjimo tarnybos pažyma „Dėl kilusio gaisro“(1 lapas);
. Darbo grupės 2025 m. spalio 13 d. Protokolas Nr.2 (3 lapai).




Finansų skyriaus
vyriausioji specialistė                                                                                                  Snieguolė Utkienė                                                                                            
